**Sunt în pragul zilei norocoase**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Femeia pe care am întâlnit-o-n gară era ruptă de somn,

pierduse trenul refuzului.

A început să mă privească dojenitor

şi s-a pierdut în amănunte

pe care nu le-am luat în seamă.

Devenise o redută de cucerit

fără să mă creadă un luptător,

trupul ei ca o liană se încolăcea după copac

avea o zbatere ce-o făcea fragilă şi unduitoare

ca un şarpe speriat.

Întunericul o îmbrăca în mărinimia nopţii,

s-a resemnat într-o căprioară şchioapă

ce săruta arma vânătorului.

Respira prin toată carnea dragostea,

se oprea la fiecare cuvânt

şi îl şoptea

cu buzele pline de plăcere,

zâmbetu-i încearca să spună şiret

că şi-n rău e un bine.

Sunt în pragul zilei norocoase,

lumina intră pe fereastră

cu darul

împlinirii plecat din sufletul ei

în povestea rămasă nespusă.